Kjosfoss kraftverk

Kjosfoss kraftverk er et vannkraftverk i Flåmsdalen i Aurland kommune i Vestland.

Kraftverket utnytter vannet i Flåmselva og fallet i Kjosfossen. Flåmsbana går i bro over fossen som er en turistattraksjon. Reinungavatnet er regulert mellom 765 og 763 moh og Seltuftvannet mellom 812 og 808 moh. Rørgaten er 425 meter lang. Nedstrøms ligger Leinafoss kraftverk.

Installert effekt er 3,6 MW fra to aggregat. Midlere årsproduksjon er på 14,6 GWh.

Anlegget er eid og driftes av Bane Energi. Ett aggregat med ca 25% av produksjonen brukes til drift av jernbane, resten går til vanlig forbruk i området. 

Kraftverket ble formgitt av Gudmund Hoel (1877-1956) ved NSBs arkitektkontor. 

Jernbanestrøm
Kjosfoss var sammen med Hakavik et av landets to kraftverk som kun produserte strøm direkte til jernbanefrekvens, 16 2/3 Hz.
Historie
mini|left|Kraftstasjonen og Flåmsbana sett ovenfra 
Kraftverket ligger tett inntil Kjosfossen holdeplass på Flåmsbana. Kraftstasjonens gulv ble lagt i høyde med skinnegangen slik at materialer kunne fraktes rett inn. Ved Bergensbanens anlegg (1898) ble det bygget et lite kraftverk med 80 meter fallhøyde. Staten hadde sikret seg fallrettene i fossen og strømmen ble brukt blant annet ved driving av Gravhalstunnelen. Vatnahalsen hotell fikk også strøm fra verket. 

Den første kraftstasjonen ved Kjosfossen var en av de første i Sogn og Fjordane. Murene er fortsatt synlige ovenfor Kjosfossen holdeplass.http://www.nrk.no/sf/leksikon/index.php/Den_første_kraftstasjonen Når huldra underholder togturistene om sommeren, benyttes murene som kulisse. 

Ved anlegget av Flåmsbanen ble det bygget en større kraftstasjon med mer fallhøyde. Reguleringen av Reinungavatnet ble også utvidet. Stasjonen ble bygget av NSB av hensyn til kraftforsyning til Flåmsbanas elektriske drift. Stasjonen ble satt i drift 27. oktober 1944 og noen uker senere kunne togene på Flåmsbana kjøre på strøm. Opprinnelig var det installert 3,5 MW effekt. Kraftverket ble i 1969 bygget ut til 14 MW ifølge Gubberud og Sunde.Gubberud, Ivar J. og Helge Sunde: Flåmsbana - historien om en av verdens bratteste jernbaner. Bergen: John Grieg, 1992. Etter at elektrifiseringen av Bergensbanen nådde Myrdal, leverer Kjosfossen kraftstasjon strøm også til tog på Bergensbanen.

 Referanser 

Kilder

 NVE vannkraftdatabase
 Bane Nor 

 Eksterne lenker 
 Bilde av kraftverket og jernbanen

Kategori:Småkraftverk i Vestland
Kategori:Kraftverk i Aurland
Kategori:Kraftverk etablert i 1944
Kategori:Flåmsvassdraget